《王生自闻赍平倭捷诏于莆阳有赠赋答》
明代·卢龙云

子虚犹未遇，乘传似南行。大有题桥志，兼怜结袜情。

歌因怀杕杜，心已畀干旌。老幼知扶杖，瞻天百感生。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。